जोड़ी नं॰ 1

जोड़ी नं॰ 1 2001 में बनी हिन्दी भाषा की फिल्म है। यह डेविड धवन द्वारा निर्देशित है। 13 अप्रैल 2001 को जारी हुई इस फ़िल्म में संजय दत्त, गोविन्दा, अनुपम खेर, ट्विंकल खन्ना और मोनिका बेदी ने अभिनय किया है। यह फ़िल्म व्यावसायिक रूप से सफल रही थी।

 संक्षेप 
जय (संजय दत्त) और वीरू (गोविन्दा) अच्छे दोस्त हैं। वह दोनों अपराध में भागीदार भी रहते हैं। इसलिए, उनकी दोस्ती को जोड़ी नं॰ 1 नाम दिया गया है। वे पहले लोगों का विश्वास जीतते हैं और बाद में उन्हें ठग लेते हैं। लेकिन जल्द ही उन्हें एक स्थानीय भाई से मुठभेड़ के बाद बम्बई से भागना पड़ता है। उनका भाई के छोटे भाई (रजत बेदी) से झगड़ा हो जाता है और वे गलती से उसे एक नाइट क्लब में मार देते हैं। भागते समय, जय और वीरू की मुलाकात विक्रमजीत सिंह (आसिफ़ शेख) से होती है। वह एक एनआरआई है और गोवा में राय बहादुर (अनुपम खेर) के लिए मैनेजर के रूप में काम करने के लिए जा रहा है। राय बहादुर अमीर व्यवसायी है और एक बीयर फैक्ट्री का मालिक है।

जय विक्रमजीत सिंह होने का नाटक करता है। वह और वीरू दोनों राय बहादुर के घर में चले जाते हैं। वह उससे दोस्ती करने और फिर उसे लूटने का इरादा रखते हैं। हालांकि, वे राय बहादुर की बेटियों (मोनिका बेदी और ट्विंकल खन्ना) से प्यार करने लगते हैं। कई मजेदार दृश्यों में, परिवार को सर जॉन (आशीष विद्यार्थी) से बचाते हैं। अंत में, जब जय सर जॉन से वीरू को छुड़ाने के लिए राय बहादुर के घर से से पैसे चुरा रहा होता है। उसे पूरा राय परिवार देख रहा होता है और उन्हें पता चलता है कि जय और वीरू ठग हैं। अंत में, राय फिर जय को वीरू को बचाने के लिए पैसे लेकर जाने देता है। सब ठीक हो जाता है और वे राय बहादुर की बेटियों से शादी कर लेते हैं।

 मुख्य कलाकार 
 संजय दत्त — जय
 गोविन्दा — वीरू
 ट्विंकल खन्ना — टीना
 मोनिका बेदी — रिंकी राय बहादुर 
 अनुपम खेर — राय बहादुर
 आशीष विद्यार्थी — सर जॉन
 मुकेश ऋषि — बाबूराव
 सयाजी शिंदे — ठकराल 
 शक्ति कपूर — इंस्पेक्टर 
 सुप्रिया कार्निक — शन्नो बुआ 
 अनिल धवन — कमल राय 
 अशोक सराफ — अशोक राय 
 टीकू तलसानिया — रणजीत सिंह 
 मुशताक ख़ान — डी' कोस्टा 
 रजत बेदी — टाइगर
 आसिफ़ शेख — विक्रमजीत सिंह 
 अजीत वाच्छानी — रमन राय 
 पूजा बत्रा — "मस्त मस्त" गीत में 
 संगीत 

फ़िल्म में संगीत आनंद राज आनंद तथा हिमेश रेशमिया ने दिया है। जबकि गीत सुधाकर शर्मा तथा देव कोहली ने लिखे हैं। फिल्म की संगीत एल्बम को टी-सीरीज़ द्वारा 26 फरवरी 2001 को जारी किया गया था।

 नामांकन और पुरस्कार 

|-
| rowspan="1"|2002 
| गोविन्दा 
| फ़िल्मफ़ेयर सर्वश्रेष्ठ हास्य अभिनेता पुरस्कार
| 
|}
सन्दर्भ

 बाहरी कड़ियाँ 


श्रेणी:2001 में बनी हिन्दी फ़िल्म
श्रेणी:हिमेश रेशमिया द्वारा संगीतबद्ध फिल्में
श्रेणी:आनन्द राज आनन्द द्वारा संगीतबद्ध फिल्में